Et:Beginners Guide 1.1.1
GPS
GPS on kõige levinum andmete kogumise viis.
OLULINE: Palun hoolitsege selle eest, et Teie GPSi seadetes on kursorit teele lukustav määrang 'Snap to road' või 'Lock on road' välja lülitatud. Vastasel juhul salvestate GPSi laetud kaardi koopia, see aga on autoriõiguste rikkumine.
GPSiga (või muude seadmetega) andmete kogumisel tuleb kaardile detailsuse andmiseks salvestada ka täiendavat informatsiooni: tänavanimesid, vaatamisväärsusi, teekatte tüüpi, liiklusmärke ja veel paljut, mis võib kaardi kasutajale huvi pakkuda. Sellist infot on hea salvestada järgmiste vahendite abil:
- Fotoaparaat või mobiiltelefoni kaamera
- Diktofon
- Paber ja pliiats
GPS jälje salvestamise kohta leiate lisainfot vastavas alajaotuses.
- Küsimus: Kuidas saaks kõige lihtsamini GPS-iga välja minnes olemasolev OSM kaart välja trükkida?
- Vastus: Kasuta Walking Papers teenust. See võimaldab isegi hiljem automaatselt skaneeritud kaardimustandi õigesse kohta taustale panna.
- Küsimus: Kas ma saan olemasoleva OSM kaardi ka GPS-i, juba enne välja minekut?
- Vastus: Garmini GPS-idega on see võimalik vt OpenStreetMap Downloads for Garmin lehel (i.k) on suur hulk viiteid selleks.
- Küsimus: Mul ei ole veel GPS-seadet. Kas oskate selle valimisel nõu anda?
- Vastus: Ikka oskame. Enne ostmist on hea plaan vaadata üle OSM GPSide ülevaated, mis käsitleb paljusid erinevaid seadmeid.
- Küsimus: Mul on GPSiga varustatud arvuti,pihuarvuti või mobiiltelefon juba olemas. Millist tarkvara saan ma kasutada??
- Vastus: Jälje salvestamiseks vajaliku tarkvara nimistu on toodud Making Tracks with Homebrew-ware lehel, mis käsitleb käepäraste vahenditega jälje salvestamist.
- Küsimus: GPS jälgede salvestamisel ei salvestu punkte peaaegu üldse. Mida ma valesti teen?
- Vastus: See ja paljud teised küsimused on vastatud Korduma Kippuvate Küsimuste hulgas.
- Küsimus: Kuidas pidada meeles, kus ma millise pildi tegin?
- Vastus: JOSMi kasutades saate importida fotod ja paigutada need pildistamise kellaaja järgi salvestatud GPS-jäljele. Selle eelduseks on, et kaamera salvestab foto pildistamise täpse aja. Kui kaamera seda ei võimalda, on hea plaan teha pilt iga kord, kui peatute. Niimoodi saate lihtsal viisil ühendada foto ja selle asukoha. Vaata ka juhendit Synching GPS and camera.